Christ Apostolic Church

**Christ Apostolic Church** (CAC) anɛ yiiga Pentecostal Winpʋʋs dɔɔg kanɛ da kɛn Nigeria na. Li da pinil nɛ 20th century pʋsʋk saŋa, bɛ British Empire. Ba da pinili li bɛ Ijebu-ode ka pʋdi li yʋʋr ye Precious Stone Society bɛ yʋʋm tusir, kɔbiswai nɛ piinɛ anii amaa li da kpɛnɛ gbana ni nɛ yʋʋm tusir, kɔbiswai nɛ pisnaasi nɛ yinnɛ ni, ban da bak ki yi Apostolic Church banɛ ka Aladura organization (Faith Tabernacle) dim da kaanbi buoli ba ye ba kɛn Nigeria na la. Joseph Ayo Babalola da kɛ ka li nɔbig, o da anɛ onɛ maan pal, ka da kilim yiiga tʋmtʋm kpɛɛm anina.

Christ Apostolic Church mɛ' secondary school nam nɛ Univɛsity kanɛ ka ba da nɔki pʋd ye Joseph Ayo Babalola University (JABU) ka li bɛ Ikeji Arakeji, Osun State Nigeria. Pastor Samuel Olusegun Oladele ka ba da gaŋ ye o an kpɛɛm kanɛ paas anii daani tis Christ Apostolic Church dunia wʋsa yʋʋm tusayi nɛ pisi nɛ yinnɛ, Dɔnwalig nwadig, dabpisi daar la.

## Pinilig
Christ Apostolic Church anɛ Africa Winpʋʋs dɔɔg kanɛ ka Precious Stone Society (Faith Tabernacle) karembiis da pinil, ban da baki ba mɛŋi yi The Apostolic Church ni yʋʋm tusir, kɔbiswai nɛ pisnaasi la ni. Karindɔɔg la pinil siem dɔl nɛ banɛ pinili li la, ba anɛ Isaac Babalola Akinyele, Joseph Ayo Babalola, David Odubanjo, Joseph Esinsinade, nɛ Miss Sophia Odunlami.

Kʋdʋmin la, Christ Apostolic Church nɛ The Apostolic Church (ka ba da buon Diamond or Precious Stone sankan la) da pinili bɛ zinig sieba Nigeria sʋʋlim, amaa ka lɛɛ da sian taaba bɛ St Savior's Anglican Church. The Anglican Church da pʋ siak wala ka banɛ da paas ka an tʋmtʋmnibi bɛ Anglican Church ni la da bas ka tiaki lɛb anina. Kpɛmisigi da kɛn na yʋʋm tusir, kɔbiswai nɛ pistan, Mɔraug nwadig ni la, nidib da basi ba tima maalig ka bɛdigʋ nɔki ba vʋʋm tis Kristo. Yʋʋm tusir, kɔbiswai nɛ pistan nɛ yinnɛ ni, Sɛnlʋŋ nwadig, dabpisi nɛ atan daar, Pastors D.P Williams, A. Turnbull, nɛ W.J Williams da kɛn Nigeria na  ka bas Karinsaam nam ayɔpɔi la suor ye ba tʋm karindɔɔg la ni. Nɔŋgbanwaar da kɛn karindɔɔg la ni na din da yi yʋʋm tusir, kɔbiswai nɛ pistan nɛ awai paae tʋsir, kɔbiswai nɛ pisnaasi ni la da kɛ ka karindɔɔg la pʋdʋg zinis ayi, yiiga la anɛ The Apostolic Church Nigeria ka ba tuongat an Pastor Samuel Adegboyega ka onɛ kpɛlim la mɛ an Christ Apostolic Church.

Baba Abiye da anɛ kpɛɛmnam banɛ da bɛ Christ Apostolic Church ni la yinnɛ, onɛ da an Assistant General Evangelist tis karindɔɔg la, ka on nɛ Joseph Ayo Babalola da laasi tʋmmid.

## yelkpana
Christ Apostolic Church da mɔr yelkpana ayɔpɔi kanɛ ka ba da mɔri yinɛ Apostolic Church UK nina ka paas ayiŋa bɛ yʋʋm tusir, kɔbiswai nɛ pisnaasi la ni.

## Tuongatib
* Pastor Isaac Babalola Akinyele (1943–1964) – yiiga tuongat onɛ da tʋm paae yʋʋm tusir, kɔbiswai nɛ pisyuobʋ nɛ anaasi ni.
* Pastor Jacob Soyege Bartholomew Odusona (1964–1966) – da die Akinyele nɔbiri an tuongat yʋʋma ayi.
* Pastor Elijah Titus Latunde (1966–1983) – tuongat yʋʋma piinɛ ayɔpɔi. O da an tuongat yaadɔl yiiga Odusona saŋa.
* Pastor John Dada Obafemi – o paas nidib ayi banɛ da kilim tuongatib ka pʋ kilim General Superintendent yiiga.
* Pastor Joseph Bolade Orogun (1983–1991) – da die Latunde nɔbir. O da tʋm o taaba paae vʋʋsʋm saŋa, wan wʋʋ ban da yis wada na ye ba mɔr vʋʋsʋm saŋa la. Kpɛɛm kanɛ buon Pastor E.A. Faniyan da die o nɔbir lin yi yʋʋm tusir, kɔbiswai     nɛ piswai nɛ yinnɛ paae yʋʋm tusir, kɔbiswai nɛ piswai nɛ atan ni.
* Pastor John Dada Obafemi (1993–1997) – da an tuongat yʋʋm tusir, kɔbiswai nɛ piswai nɛ atan ka kɛŋ vʋʋs yʋʋm tusir, kɔbiswai nɛ piswai nɛ ayɔpɔi ni.
* Pastor Elijah Howard Lajuwomi Olusheye (1997–2011) – da die Obafemi nɔbir ka tʋm o tʋʋma paae yʋʋm tusayi nɛ piinɛ yinnɛ, Samanpiid nwadig la ni.
* Pastor Abraham Olukunle Akinosun (2012–2020) – da an tuongat yʋʋm tusayi nɛ piinɛ ayi paae yʋʋm tusayi nɛ pisi ni
* Pastor Samuel Olusegun Oladele (2021 paae zina) – tuongat kanɛ bɛ zina, o da pinil tʋʋma yʋʋm tusayi nɛ pisi nɛ yinnɛ ni.

## Gbanvɛɛnsa